Document ID: 31997R0805

KOMISSION ASETUS (EY) N:o 805/97,
annettu 2 päivänä toukokuuta 1997,
huomattavaa revalvaatiota koskevien hyvitysten yksityiskohtaisista soveltamissäännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuloihin vaikuttavaa huomattavaa revalvaatiota koskevien toimenpiteiden ja hyvitysten määrittämisestä 22 päivänä huhtikuuta 1997 annetun neuvoston asetuksen (EY) N:o 724/97 (1) ja erityisesti sen 7 artiklan,
sekä katsoo, että
asetuksessa (EY) N:o 724/97 vahvistetaan, että jäsenvaltiot voivat myöntää hyvityksen maanviljelijöille, jotka ovat kokeneet huomattavan revalvaation vaikutukset; yksi osa tästä hyvityksestä liittyy erityisesti yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (2), sellaisena kuin se on viimeksi muutettuna asetuksella (EY) N:o 150/95 (3), 7 artiklassa tarkoitettujen tukien tiettyihin todellisiin alenemisiin; asetuksessa (EY) N:o 724/97 tarkennetaan tietyt edellytykset, jotka koskevat hyvityksen myöntämistä ja ajallista porrastamista, ja ilmoitetaan menetelmä, jolla määritetään enimmäismäärä, jonka jäsenvaltio voi myöntää; kyseinen hyvitys rahoitetaan kokonaan tai osittain yhteisön talousarviosta,
on tarpeen määritellä maatalouden muuntokurssin lähtökohta, jota käytetään perusteena muunnettaessa ecuina ilmoitetut määrät jäsenvaltioiden kansalliseksi valuutaksi; varainhoidon helpottamiseksi olisi vältettävä hyvityksen usean vuotuisen erän maksamisen kasautumista samalle varainhoitovuodelle; Euroopan yhteisön kansainväliset sitoumukset ja hallinnon avoimuus edellyttävät, että vahvistetaan menettelyt, joita jäsenvaltioiden, jotka haluavat myöntää hyvityksen, on noudatettava,
hyvityksen tavoitteen saavuttamiseksi se olisi myönnettävä suoraan edunsaajille, jotka ovat pääasiassa maanviljelijöitä, tietyn määräajan kuluessa ja siten, että hyvityksen määrät eivät ylitä kyseessä olevaa tulojen menetystä; erityisesti sen hyvityksen osan, joka myönnetään asetuksen (ETY) N:o 3813/92 7 artiklassa tarkoitettujen tukien alenemisista, on täydennettävä mainittuina tukina myönnettyjä määriä; tietyissä tapauksissa voidaan myöntämiseen kuitenkin soveltaa yksinkertaistettuja menettelysääntöjä erityisesti sellaisten hallinnollisten vaikeuksien välttämiseksi, jotka johtuvat pienten määrien myöntämisestä edunsaajille, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
1. Tässä asetuksessa vahvistetaan yksityiskohtaiset säännöt, joita sovelletaan tasaustuen myöntämiseen asetuksen (EY) N:o 724/97 mukaisesti, sanotun kuitenkaan rajoittamatta menetelmää ja perusteita, joita on käytettävä tutkittaessa mainitun asetuksen 8 artiklan mukaisesti maatalouden muuntokurssien alenemisen vaikutuksia maataloustuloihin.
2. Tasaustuen jokainen erä koostuu pääasiallisesta määrästä ja yhdestä tai useammasta lisämäärästä siinä tapauksessa, että asetuksen (EY) N:o 724/97 3 artiklan 1 kohdan ensimmäisessä alakohdassa tai neuvoston asetuksen (EY) N:o 1527/95 (4) taikka neuvoston asetuksen (EY) N:o 2990/95 (5) 3 artiklassa tarkoitettu maatalouden muuntokurssi alenee 1 päivänä tammikuuta 1997 alkavan ja 30 päivänä huhtikuuta 1998 päättyvän ajanjakson aikana.
Kyseisten määrien enimmäismäärät vahvistetaan pääasiallisen määrän osalta asetuksen (EY) N:o 724/97 4 artiklan ja erityisesti sen 2 kohdan ensimmäisen alakohdan ja lisämäärien osalta toisen alakohdan mukaisesti.
2 artikla
1. Jäljempänä 4 artiklan säännösten soveltamista rajoittamatta:
a) jäsenvaltio voi myöntää tasaustukea ainoastaan edunsaajille maksettavina suorituksina ilman niiden käyttöä koskevia ehtoja ja
b) tasaustukea voi myöntää ainoastaan maatiloille; kyseinen jäsenvaltio vahvistaa maatilan määritelmän puolueettomin perustein.
Tasaustuen lisämäärät myönnetään asetuksen (ETY) N:o 3813/92 7 artiklassa tarkoitettujen kyseisten tukien perusteella kahdentoista kuukauden jaksolle, joka edeltää alennetun maatalouden muuntokurssin kyseistä soveltamista.
2. Tasaustuen pääasiallisen määrän enimmäismäärä muunnetaan kansalliseksi valuutaksi välittömästi ennen kyseistä revalvaatiota voimassa olleella maatalouden muuntokurssilla. Tasaustuen lisämäärän enimmäismäärä muunnetaan välittömästi ennen lisämäärän aiheuttanutta alennusta voimassa olleella maatalouden muuntokurssilla.
3. Tasaustuen vuosittainen erä maksetaan asetuksen (EY) N:o 724/97 4 artiklan 3 kohdassa tarkoitetun toteamisajanjakson päättymisen ja kyseisen erän ensimmäisen kuukauden alkamisen jälkeen. Asetuksen (ETY) N:o 3813/92 7 artiklassa tarkoitetun määrän vähenemisen tapauksessa maksetaan lisäksi tasaustuen lisämäärä sen päivän jälkeen, jona kyseinen väheneminen on tosiasiallisesti tapahtunut.
Tasaustuen yhden erän pääasiallista määrää tai yhtä sen lisämääristä ei saa maksaa samalle edunsaajalle sen varainhoitovuoden kuluessa, jonka aikana on maksettu toisen erän vastaava määrä.
3 artikla
1. Edunsaajille myönnetyn tasaustuen pääasiallisen määrän on oltava sidoksissa tilan kokoon ajanjaksolla, josta säädetään erikseen tapauskohtaisesti asetuksen (EY) N:o 724/97 4 artiklan 1 kohdan toisessa alakohdassa tarkoitettuja perusteita noudattaen.
Tilakoon määrittämiseksi otetaan huomioon ainoastaan mainitun asetuksen 6 artiklan 1 kohdan a alakohdan säännöksissä tarkoitettu tuotanto.
Jäsenvaltiot saavat asettaa vähimmäistilakokoja koskevia vaatimuksia vain siinä määrin kuin se on tarpeen tasaustuen hallinnon helpottamiseksi.
2. Yhdelle tuotannonalalle myönnettävän tasaustuen kokonaismäärä ei saa makrotaloudellisesti ylittää kyseessä olevan alan yhteenlaskettuja tulonmenetyksiä kyseisessä jäsenvaltiossa.
Tasaustuen on kaikissa tapauksissa sovittava yhteen yhteisön kansainvälisten sitoumusten kanssa.
4 artikla
Jos yhden vuosittaisen erän osalta myönnettävän tasaustuen pääasiallinen määrä asianomaisten maatilojen arvioidulla lukumäärällä jaettuna on alle 400 ecua, kyseisen erän osalta tämä määrä voidaan myöntää kaikille edunsaajille maatalouden taloudellisilla toimenpiteillä, jotka
- ovat yhteisiä ja liittyvät yhteiseen etuun tai
- joiden osalta yhteisön säännöksissä sallitaan jäsenvaltioiden myöntämä kansallinen tuki, jos se noudattaa valtion tukia koskevan politiikan mukaisia rajoja.
Kyseisten toimenpiteiden kesto ei saa ylittää kolmea vuosittaista erää ja ne on saatettava päätökseen seuraavien kuuden kuukauden aikana.
Jotta toimenpiteille voidaan myöntää yhteisön rahoitus, niiden on joko luonteeltaan tai intensiteetiltään täydennettävä sellaisia toimenpiteitä, jotka jäsenvaltio olisi pannut täytäntöön tuen puuttuessa, ja ne eivät voi saada muuta yhteisön rahoitusta.
5 artikla
1. Jäsenvaltion on haettava komissiolta lupaa tasaustuen myöntämiseen ennen sitä kuukautta seuraavan kahdennentoista kuukauden päättymistä, jonka aikana huomattava revalvaatio tapahtui. Tasaustuen lisämääriä koskevaa hakemusta voi kuitenkin täydentää maatalouden muuntokurssin alenemiskuukautta seuraavan kuudennen kuukauden loppuun asti. Hakemuksessa on oltava riittävästi tietoja, jotta komissio voi tarkistaa 2 kohdassa tarkoitetun yhteensopivuuden.
2. Perustamissopimuksen 93 artiklan 3 kohdassa määrätyn menettelyn ja tämän asetuksen säännösten mukaisesti komissio tarkistaa tukihakemusten yhteensopivuuden huomattavasta revalvaatiosta annettavia hyvityksiä koskevan sääntelyn kanssa.
3. Komissiolla on tasaustuen hyväksymiseen aikaa kaksi kuukautta, joka lasketaan 1 kohdassa tarkoitetun hakemuksen vastaanottamisesta. Jos komissio ei anna lausuntoaan mainitun ajan kuluessa, säädetyt toimenpiteet voidaan panna täytäntöön, jos jäsenvaltio on ilmoittanut siitä ennakolta komissiolle.
4. Jokaisen jäsenvaltion, joka aikoo myöntää tasaustukea, on vahvistettava tarvittavat kansalliset toimenpiteet yhden vuoden kuluessa 3 kohdassa säädetystä komission päätöksestä tai jäsenvaltion ennakkoilmoituksesta.
6 artikla
Kyseisen jäsenvaltion on annettava komissiolle vuosittain tasaustukea koskevien toimenpiteiden täytäntöönpanosta kertomus, jossa yksilöidään maksetut määrät. Ensimmäinen näistä kertomuksista on annettava viimeistään 18 kuukauden kuluttua 5 artiklan 3 kohdassa tarkoitetusta päätöksestä tai jäsenvaltion ennakkoilmoituksesta.
7 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 1997.

Labels: 6